cyanic-selkie/wikianc huggingface dataset:
แอนเดรีย คอรร์
ประวัติ
ในปี 2002 เส้นทางในอาชีพนักแสดงของแอนเดรียได้เปิดกว้างมากขึ้น เมื่อเธอถูกทาบทามให้มารับบทนำในเรื่อง Doctor Zhivago ละครโทรทัศน์เรื่องสั้นของสหราชอาณาจักร ที่สร้างจากนวนิยายของ บอริส ปาสเตอร์นาก แต่เธอได้ปฏิเสธไม่รับแสดง เนื่องจากในเรื่องมีฉากนู้ดมากเกินไป (ภายหลังผู้ที่มารับบทนี้แทนคือ คีร์รา ไนท์ลีย์) อย่างไรก็ตาม หลังจากนั้น แอนเดรีย ก็เริ่มมีผลงานทางภาพยนตร์เพิ่มมากขึ้น เช่น The Boys & Girl From County Clare, The Bridge และ Broken Thread ซึ่งบทบาทการแสดงในเรื่อง The Boys & Girl From County Clare ทำให้เธอได้รับรางวัลนักแสดงหญิงดีเด่นจากงาน Colorado Film Festival และรางวัล Film Discovery Jury Award สาขานักแสดงหญิงดีเด่นจากงาน U.S. Comedy Arts Festival ประจำปี 2005 นอกจากนี้ยังเคยถูกโหวตให้เป็น Most Attractive Woman ในปี 2001, 2004 และ 2005 ของนิตยสาร HELLO! ด้วย
ผลงานเดี่ยว
เดือนมีนาคม ปี 2006 เดอะ คอรร์ส ตัดสินใจหยุดพักงานเพลง เนื่องจากจิม ชารอน และแคโรไลน์ อยากจะมีเวลาให้กับครอบครัว ส่วนแอนเดรียเลือกที่จะออกผลงานเดี่ยว อัลบั้มเดี่ยวชุดแรกของเธอมีชื่อว่า  "Ten Feet High" โปรดิวซ์โดย เนลลี ฮูเปอร์ และมี โบโน จากวง U2 เป็นเอ็กเซ็กคิวทีฟโปรดิวเซอร์ ซึ่งแอนเดรียเป็นผู้แต่งเนื้อเพลงเองทั้งหมดในอัลบั้ม ยกเว้น "Take Me I'm Yours" ที่เป็นเพลงเก่าของวง  Squeeze โดยนอกจากร้องแล้ว เธอยังได้เล่นเปียโนเองอีกด้วย
ณรงค์ศักดิ์ โอสถธนากร
ชีวิตในวัยเด็กและการศึกษา
นายณรงค์ศักดิ์ โอสถธนากร เกิดเมื่อวันที่ 1 มิถุนายน พ.ศ. 2508 ที่อำเภอแปลงยาว จังหวัดฉะเชิงเทรา เป็นบุตรใน 4 คนของประสานและนวลจันทร์ โอสถธนากร บิดาของณรงค์ศักดิ์เป็นอดีตทหารเสนารักษ์ประจำค่ายจักรพงษ์ จังหวัดปราจีนบุรีก่อนจะเปลี่ยนมาเปิดร้านขายยาบริเวณถนนลาดพร้าว กรุงเทพมหานคร โดยประสานได้ดำเนินการเลี้ยงบุตรรวมถึงณรงค์ศักดิ์แบบทหารเพื่อให้มีระเบียบวินัย ซึ่งณรงค์ศักดิ์ได้เปิดเผยว่าบิดาของเขานั้นดุและเป็นเผด็จการมาก
นายณรงค์ศักดิ์จบการศึกษาชั้นประถมศึกษาปีที่ 3 จากโรงเรียนเซนต์หลุยส์ ฉะเชิงเทรา และชั้นมัธยมศึกษาปีที่ 5 จากโรงเรียนบดินทรเดชา (สิงห์ สิงหเสนี) กรุงเทพมหานคร และสำเร็จการศึกษาในระดับปริญญาตรีในสาขาวิชาวิศวกรรมโยธาจากมหาวิทยาลัยเกษตรศาสตร์ในปี พ.ศ. 2528 ปริญญาโทในสาขาวิชาภูมิมาตรศาสตร์และการสำรวจ (Geodetic Science and Surveying) จากมหาวิทยาลัยโอไฮโอสเตต สหรัฐในปี พ.ศ. 2531
นายณรงค์ศักดิ์ยังสำเร็จการศึกษาในสาขาอื่น ๆ จากมหาวิทยาลัยสุโขทัยธรรมาธิราชโดยได้รับประกาศนียบัตรกฎหมายการที่ดินและทรัพย์สินในปี พ.ศ. 2535 ปริญญาตรีในสาขาวิชานิติศาสตร์ในปี พ.ศ. 2536 เทคโนโลยีสารสนเทศธุรกิจในปี พ.ศ. 2545 และรัฐประศาสนศาสตร์ในปี พ.ศ. 2556
การทำงาน
นายณรงค์ศักดิ์ เข้ารับราชการในสังกัดกระทรวงมหาดไทย โดยเคยดำรงตำแหน่งเป็นผู้อำนวยการศูนย์ข้อมูลแผนที่ ผู้อำนวยการสำนักเทคโนโลยีทำแผนที่ และที่ปรึกษาด้านวิศวกรรมสำรวจ ของกรมที่ดิน ณรงค์ศักดิ์ยังเป็นประธาน กรรมการและผู้ทรงคุณวุฒิในหลายหน่วยงานของรัฐ เช่น สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) คณะกรรมการป้องกันและปราบปรามการทุจริตแห่งชาติ คณะกรรมการการเลือกตั้ง เป็นต้น
นายณรงค์ศักดิ์ได้รับการแต่งตั้งเป็นผู้ตรวจราชการกระทรวง สำนักงานปลัดกระทรวงมหาดไทยในปี พ.ศ. 2559 ก่อนที่จะได้รับการแต่งตั้งเป็นผู้ว่าราชการจังหวัดเชียงรายในปี พ.ศ. 2560 ซึ่งเป็นเมืองหลักในภาคเหนือและเป็นพื้นที่ใหญ่เกรดเอ ในแวดวงนักปกครอง และได้ชื่อว่า "ผู้ว่าฯ หมูป่า" เพราะแผนปฏิบัติการกู้ภัยถ้ำหลวง เมื่อปี 2561 ในนามแม่ทัพใหญ่ ผู้นำทัพช่วยเหลือ 13 ชีวิตทีมฟุตบอล "หมูป่าอะคาเดมี" ได้มาพร้อมกับการยอมรับว่าเป็นนักปฏิบัติตัวจริง และย้ายเป็นผู้ว่าราชการจังหวัดพะเยาในปี พ.ศ. 2561 ก่อนจะสร้างผลงานเด่นชัดเรื่องการแก้ปัญหาหมอกควัน หรือฝุ่นละอองขนาดเล็กไม่เกิน 2.5 ไมครอน (PM 2.5) ผู้ว่าราชการจังหวัดลำปางในปี พ.ศ. 2562 ก็สร้างผลงานเด่น เพราะ "คิว" หมอพร้อมของลำปาง มีประชาชนลงชื่อมากเป็นอันดับ 1 ของประเทศ ควบคู่กับการประกาศโครงการ “รับคนลำปางกลับบ้าน” เป็นจังหวัดแรกของประเทศด้วย ต่อมาได้รับแต่งตั้งเป็นผู้ว่าราชการจังหวัดปทุมธานีในปี พ.ศ. 2564
เสียชีวิต
นายณรงศักดิ์ โอสถธนากร ถึงแก่อนิจกรรมอย่างสงบ ที่โรงพยาบาลศิริราช เมื่อวันที่ 21 มิถุนายน พ.ศ. 2566 ภายหลังเข้ารักษาอาการป่วยโรคมะเร็ง สิริอายุ 58 ปีพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงอาบศพ เครื่องเกียรติยศประกอบศพ พวงมาลาหลวง และพระพิธีธรรมสวดพระอภิธรรมศพ นายณรงศักดิ์ โอสถธนากร อดีตผู้ว่าราชการจังหวัดปทุมธานี ณ ศาลาพ่วงจินดา วัดพระศรีมหาธาตุวรมหาวิหาร เขตบางเขน กรุงเทพมหานคร
ผู้เข้าร่วมประกอบพิธี อาทิ พลเอก ประวิตร วงษ์สุวรรณ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ประยุทธ์ จันทร์โอชา นายกรัฐมนตรี รศ.นราพร จันทร์โอชา พลเอก ชัยชาญ ช้างมงคล เป็นประธานในพิธี โดยมี ดร.สุทธิพงษ์ จุลเจริญ ปลัดกระทรวงมหาดไทย พลเรือโท อาภากร อยู่คงแก้ว ผู้บัญชาการทัพเรือภาคที่ 3 นายฉัตรชัย พรหมเลิศ ประธานคณะกรรมการป้องกันและปราบปรามการฟอกเงิน รศ.ชัชชาติ สิทธิพันธุ์ ผู้ว่าราชการกรุงเทพมหานคร พลตำรวจโท คำรณวิทย์ ธูปกระจ่าง นายกองค์การบริหารส่วนจังหวัดปทุมธานี สิทธิชัย สวัสดิ์แสน และ อดิเทพ กมลเวชช์ รองผู้ว่าราชการจังหวัดปทุมธานี มีพิธีพระราชทานเพลิงศพ ในวันที่ 29 มิถุนายน พ.ศ. 2566 เวลา 16.00 น. ณ ฌาปนสถานกองทัพอากาศ เมรุ 2 วัดพระศรีมหาธาตุวรมหาวิหาร เขตบางเขน กรุงเทพมหานคร
ยศอาสารักษาดินแดน
พ.ศ. 2561 นายกองเอก กองอาสารักษาดินแดน
ณปภพ ประมวญ
ณปภพ ประมวญ หรือที่รู้จักในชื่อ ครูแปรง (1 กันยายน พ.ศ. 2501 – ) เป็นผู้ฝึกสอนมวยไชยาและกระบี่กระบอง เขาเป็นศิษย์ของครูทองหล่อ ยาและ และเป็นผู้ผลักดันมวยไชยาตลอดช่วงระยะเวลา 30 ปี จนเป็นที่รู้จักทั้งในระดับประเทศและระดับโลก
ณปภพ ได้รับการจัดให้เป็นปรมาจารย์ (มงคล ๖ - มงคลทอง) แห่งสมาคมครูมวยไทย ปัจจุบันเขาเป็นผู้ดำรงตำแหน่งประธานมูลนิธิมวยไทยไชยา และประธานสมาคมมวยไทยไชยา
ประวัติ
ณปภพ ประมวญ เกิดวันที่ 1 กันยายน พ.ศ. 2501 ที่ตำบลหนองชิ่ม อำเภอแหลมสิงห์ จังหวัดจันทบุรี เนื่องด้วยในวัยเยาว์เขาได้ใช้ชีวิตอยู่ในชนบท จึงทำให้เขามีความถนัดด้านการยิงหน้าไม้, ธนู, กระสุน และปืน เพื่อเลี้ยงชีพ
เมื่อครั้งที่ณปภพเข้าสู่ช่วงวัยรุ่น ก็ได้เรียนวิชามวยจากพ่อและอา จากนั้น ในปี พ.ศ. 2520 เขาก็ได้เดินทางมาศึกษาต่อที่มหาวิทยาลัยรามคำแหง และได้สมัครเป็นสมาชิกชมรมต่อสู้ป้องกันตัว แผนกมวยไทย โดยได้เข้าแข่งขันกีฬามหาวิทยาลัยอยู่ช่วงระยะหนึ่ง
จากนั้น ณปภพก็ได้ย้ายไปยังแผนกอาวุธไทย “สำนักดาบเจ้าราม” โดยในช่วงนั้น มีรุ่นพี่จากหลายสำนักมารวมตัวกันที่มหาวิทยาลัยรามคำแหง เพื่อร่วมกันก่อตั้งแผนกอาวุธไทยขึ้น ณปภพจึงได้มีโอกาสเรียนวิชาดาบจากหลายสำนัก ทั้ง ดาบพุทไธสวรรค์, ดาบผดุงสิทธิ์, ดาบพละ, ดาบพรานนก, ดาบอาทมาต และมีดสั้นทอง ตั้งแต่ พ.ศ. 2520 จนถึง 2525 จากนั้นเขาก็ได้เรียนเพิ่มเติมจากครูดาบอีกหลายท่าน ทั้งดาบสะบัดชัย จากครูมานพ ยาระณะ (ครูพัน), ดาบสายกรมหลวงชุมพร จากกี คลองตัน, ดาบบ้านไชว อยุธยา, ดาบสายอาจารย์นาค เทพหัสดิน ณ อยุธยา รวมถึงดาบและมวยสายอาจารย์กิมเส็ง ทวีสิทธิ์
ในช่วงต้นปี พ.ศ. 2525 เมื่อครั้งที่ณปภพ ประมวญ หรือครูแปรง ทำการสอนวิชาดาบที่แผนกอาวุธไทยอยู่นั้น ก็ได้มีรุ่นน้องคนหนึ่งที่มีชื่อว่าปาน มาขอซ้อมมวยกับณปภพ โดยเมื่อทำการดูเชิงอยู่นั้นเอง ปานก็ได้ตั้งท่ามวยที่แปลกออกไป ทำให้หลายคนเกิดความสนใจ เมื่อสอบถามจึงได้ทราบว่าเป็นมวยคาดเชือก สายมวยไชยา ณปภพจึงได้ติดตามไปขอพบกับครูมวยของเขาเพื่อทดสอบวิชา และพบว่าเป็นวิชามวยคาดเชือกของจริง ณปภพจึงขอมอบตัวเป็นศิษย์กับครูมวยท่านนั้น ผู้มีนามว่าทองหล่อ ยาและ
พ.ศ. 2527 ณปภพได้รับการชักชวนจากครูทองหล่อให้มาทำงานร่วมกับตนที่กรมโยธาฯ ผ่านฟ้า จึงทำให้ได้มีโอกาสช่วยครูทองหล่อสอนมวยไชยา และร่วมกันปรับปรุงการสอนให้เป็นระบบ โดยยึดหลักวิชาการตามแบบโบราณ
ครั้นเมื่อครูทองหล่อเสียชีวิตใน พ.ศ. 2539 การเผยแพร่มวยไชยาจึงหยุดชะงักไปชั่วคราว ณปภพซึ่งประกอบอาชีพทนายความในช่วงนั้น ได้เว้นจากงานประจำของตนมาเพื่อสานต่อ เนื่องด้วยครูทองหล่อได้เคยกล่าวว่าเขาเป็นหนึ่งในผู้ที่ได้วิชาทักษะมากที่สุด และให้ไปเรียนกับณปภพเมื่อครูทองหล่อไม่อยู่ โดยในช่วงผ่านมากว่า 20 ปี ณปภพได้พัฒนาทักษะและเรียนรู้จนเกิดความชำนาญ จึงทำให้มีผู้สนใจมาเรียนวิชาจากเขาเป็นหลัก
ณปภพ ประมวญ หรือครูแปรง ยังเคยทำการฝึกสอนมวยไชยาและกระบี่กระบองให้แก่หลุยส์ สก๊อต, นันทนัช โล่ห์สุวรรณ , อธิชาติ ชุมนานนท์ รวมถึงบัวขาว บัญชาเมฆ
นอกจากนี้ เขายังเป็นผู้ให้แง่คิดว่าการฝึกมวยไทยสำหรับเด็ก ควรเป็นเพื่อการฝึกป้องกันตัวมากกว่าการพนัน โดยให้มีการจัดการอย่างเป็นระบบและมีกติกาที่เหมาะสม
มรดกสืบทอด
ใน พ.ศ. 2545 ณปภพและสมาชิกในชมรมได้ร่วมกันเผยแพร่มวยไชยาอย่างจริงจัง จนทำให้มีผู้คนรู้จักและศึกษามวยไชยามากขึ้น บรรดาศิษย์มวยไชยาจึงได้ประชุมร่วมกันเพื่อก่อตั้งมูลนิธิมวยไทยไชยา พร้อมดำเนินการจดทะเบียน ณ วันที่ 17 มิถุนายน พ.ศ. 2546 ซึ่งมีณปภพดำรงตำแหน่งประธานของมูลนิธิ โดยได้ทำการเผยแพร่ และอนุรักษ์มวยไชยา รวมถึงอาวุธไทยพิชัยยุทธ์ ในรูปแบบขององค์กรต่อไป
ในปี พ.ศ. 2556 ณปภพได้ก่อตั้งสมาคมมวยไทยไชยา และดำรงตำแหน่งประธานสมาคมมวยไทยไชยา
วิชาที่ครูแปรงดำเนินการสอน
วิชาที่ครูแปรงทำการสอนในศูนย์ศึกษาสยามยุทธ์ บ้านครูแปรง:
ผลงานด้านการแสดง
ครูแปรงได้ร่วมแสดงภาพยนตร์และละครโทรทัศน์ และ เป็นผู้กำกับคิวบู๊ และ ที่ปรึกษาด้านวิชาการต่อสู้ให้กับ
โท้
โท้ (Người Thổ) บางครั้งก็ถูกเรียกว่า แกว, มอน, โฮ,ไทปูง บ้าง และเป็นกลุ่มชนที่จีนเรียกว่า "ตูเยน" เป็นกลุ่มชนที่เดิมมีจำนวนมากที่สุดใน เขตปกครองตนเองกวางสีจ้วง ยิ่งเป็นกวางสีตอนใต้ มีจำนวนถึงร้อยละ 90 ของประชากรทั้งหมด โดยประชากรโท้ใน ค.ศ. 2019 มี 91,430 คน ส่วนคำว่า "โท้" นั้น แปลว่า ดิน เนื่องจากชาวโท้สันทัดในการทำเกษตร
โท้ ซึ่งอยู่ทางใต้ลำน้ำแคร์ (ซงเกี๋ยม) ซึ่งอยู่ภายใต้ญวนโดยเฉพาะ (ส่วนทางตอนเหนือ เรียกตัวเองว่า "ไท") ซึ่งเดิมสองกลุ่มชนนี้เป็นพวกเดียวกันมาแต่เดิม มีลักษณะสำคัญที่เหมือนๆกัน แต่ต่อมาผิดแผกไปเพราะได้รับอิทธิพลของผู้ปกครอง โท้กับไทเป็นเครือญาติใกล้ชิดกัน แต่มีความแตกต่างที่พอจะและเห็นได้ ในขนบธรรมเนียมประเพณี เครื่องแต่งกาย และการครองชีพ ความแตกต่างนี้เกิดจากต่างฝ่ายต่างห่างเหินกัน
ชาวโท้เป็นชาวไทที่ทำเกษตรกรรมเป็นหลัก อยู่บ้านที่มีเสาเรือนสูง มีเครื่องแต่งตัวสวยงามผิดกันกันญวน ซึ่งเคยเป็นเจ้านายมาแต่ก่อน
เดอะบิวตีอินไซด์
เดอะบิวตีอินไซด์ (The Beauty Inside; 뷰티 인사이드) เป็นภาพยนตร์เกาหลีใต้ในปี ค.ศ. 2015 อิงจากภาพยนตร์อเมริกันในชื่อเดียวกันในปี ค.ศ. 2012 เป็นเรื่องราวเกี่ยวกับชายคนหนึ่งที่ตื่นขึ้นมาในทุก ๆ วัน ร่างกายของเขาจะเปลี่ยนไป      ภาพยนตร์เรื่องนี้เป็นการกำกับครั้งแรกของแพ็ก จง-ย็อล โดยก่อนหน้านี้เขาเคยเป็นผู้กำกับโฆษณา
เนื้อเรื่องย่อ
นักออกแบบเฟอร์นิเจอร์ อู-จิน ตื่นขึ้นมาทุกวันในร่างกายที่แตกต่างกัน ไม่ว่าจะเป็นอายุ เพศ และสัญชาติ บางครั้งเขาก็เป็นผู้ชาย, ผู้หญิง, คนแก่, เด็ก, หรือแม้กระทั่งชาวต่างชาติ เขามีเพียงจิตใจที่ยังคงเป็นคนเดิม แต่ภายนอกนั้นเขาเป็นคนใหม่เสมอ การมองใบหน้าที่แตกต่างในกระจกทุกเช้าเป็นเรื่องยากสำหรับเขาที่จะทำความคุ้นเคย
สิ่งเดียวที่ทำให้เขายังคงมีชีวิตต่อไปคือผู้หญิงที่เขารัก อี-ซู ผู้ซึ่งรู้ความลับของเขาและรักเขาทั้ง ๆ ที่ใบหน้าเปลี่ยนไปตลอด โดยที่อู-จินต้องพยายามทำให้อี-ซูรู้ว่า ในทุก ๆ วัน ร่างกายของเขาจะเปลี่ยนเป็นใคร
ทวีปเอเชียและอเมริกาเหนือ
เดอะบิวตีอินไซด์ ขายลิขสิทธิ์ให้ตลาดภาพยนตร์เมืองกานไปเผยแพร่ใน 11 ประเทศในทวีปเอเชียรวมถึง ญี่ปุ่น, ฮ่องกง, มาเก๊า, ไต้หวัน, สิงคโปร์, มาเลเซีย, อินโดนีเซีย, บรูไน และฟิลิปปินส์
ในสหรัฐ บริษัทเวลล์โกยูเอสเอ ได้นำภาพยนตร์เรื่องนี้เข้ามาฉายในวันที่ 11 กันยายน ค.ศ. 2015 และออกวางจำหน่ายในรูปแบบของดีวีดีและบลูเรย์เมื่อวันที่ 2 กุมภาพันธ์ ค.ศ. 2016
การนำมาสร้างใหม่
ในเดือนมกราคม ค.ศ. 2017 มีการประกาศว่า เอมีเลีย คลาร์ก ได้รับเลือกให้เป็นนักแสดงนำหญิงในภาพยนตร์อเมริกันที่รีเมกจากภาพยนตร์เรื่องนี้ โดยมีสก็อตต์ นอยสตัดเตอร์และไมเคิล เอช. เวบเบอร์ เป็นคนเขียนบท
ทิเบต (แก้ความกำกวม)
ทิเบต อาจหมายถึง
บ็อบ ดิลลัน
บ็อบ ดิลลัน (Bob Dylan) หรือชื่อจริง โรเบิร์ต อัลเลน ซิมเมอร์แมน (Robert Allen Zimmerman; เกิด 24 พฤษภาคม ค.ศ. 1941) เป็นนักร้อง นักแต่งเพลง ศิลปิน จิตรกร นักประพันธ์ และกวีชาวอเมริกัน ที่มีผลงานในวงการดนตรีมาตลอดกว่า 5 ทศวรรษ โดยเฉพาะอย่างยิ่งในช่วงทศวรรษ 1960 จนได้รับฉายาให้เป็น "ราชาแห่งโฟล์ก" ด้วยภาพลักษณ์ของดิลลันในการแต่งเพลงที่เน้นเนื้อหาทางสังคมและการต่อต้านสงคราม มีเพลงตัวอย่างเช่น "Blowin' in the Wind" และ "The Times They Are a-Changin'" ที่ได้กลายมาเป็นหนึ่งในเพลงสัญลักษณ์ของการเคลื่อนไหวทางสิทธิมนุษยชนและการต่อต้านสงครามในสหรัฐอเมริกา นอกจากนี้เขายังได้ออกซิงเกิล "Like a Rolling Stone" ซึ่งได้รับความนิยมเป็นอย่างมากในปี ค.ศ. 1965 และได้รับการจัดอันดับจากโรลลิงสโตนให้เป็นเพลงที่ยิ่งใหญ่ที่สุดตลอดกาล และได้รับความนิยมอย่างยิ่งในช่วงกลางยุค 1960 ที่มีโอกาสได้ขึ้นชาร์ตสูงๆ แต่ถึงอย่างก็ดีดิลลัน ก็ถูกวิจารณ์จากศิลปินโฟล์กด้วยกัน ที่เขาได้หันกลับร่วมบรรเลงกับวงกีตาร์ไฟฟ้า ซึ่งนับเป็นการทิ้งแนวเพลงโฟล์ก ที่เขาได้รับการยกย่องให้เป็นผู้นำ "ยุคบุกเบิกดนตรีโฟล์กอเมริกัน" (American folk music revival)
เนื้อเพลงของดิลลันยุคแรก จะเกี่ยวกับการเมือง สังคม ปรัชญา และอิทธิพลจากวรรณคดี ดนตรีของเขาได้ต่อต้านกระแสนิยมทางดนตรีป็อปและนำโฟล์กเข้ามามีบทบาทในกระแสสังคม เขาได้รับแรงบันดาลใจด้านการแสดงมาจาก ลิตเทิล ริชาร์ด และการประพันธ์เพลงแบบ วูดดี กัทรี, โรเบิร์ต จอห์นสัน และแฮงก์ วิลเลียมส์ ตลอดชีวิตด้านงานดนตรีของเขา ดิลลันได้ขยายสาแหรกแนวย่อยดนตรีเป็นจำนวนมาก ได้เป็นผู้บุกเบิกวงการเพลงโฟล์กในอเมริกันสู่โฟล์กในอังกฤษ สกอตแลนด์และไอร์แลนด์ และผลักดันดนตรีโฟล์กให้กลับมาได้รับความนิยม รวมไปถึงบลูส์, คันทรี, กอสเปล, ร็อกอะบิลลี และแจ๊ส ดิลลัน เป็นที่รู้จักจากศิลปินที่ทั้งแต่งและร้องเอง จนได้รับการยกย่องให้เป็นนักแต่งเพลงที่ยิ่งใหญ่ที่สุดคนหนึ่ง และภาพลักษณ์การแสดงสดที่เล่นกีตาร์ พร้อมกับเปล่าฮาร์โมนิกา รวมไปถึงคีย์บอร์ด เขาได้จัดทัวร์คอนเสิร์ตอย่างต่อเนื่องในช่วงปลายยุค 1980 จนได้รับการยกย่องให้เป็นทัวร์ "Never Ending Tour"
นับตั้งแต่ปี ค.ศ. 1994 ดิลลันได้ออกผลงานวาดรูปและลงสีมาแล้วกว่า 6 เล่ม และได้รับการจัดแสดงในเวทีใหญ่หลายครั้ง ในด้านงานดนตรี ดิลลันได้จำหน่ายอัลบั้มไปแล้วกว่า 100 ล้านชุด ทำให้เขาเป็นหนึ่งในศิลปินที่มียอดจำหน่ายอัลบั้มโดยรวมสูงที่สุดตลอดกาล เขายังได้รับรางวัลมากมาย ไม่ว่าจะเป็น 11 รางวัลแกรมมี รางวัลลูกโลกทองคำ และรางวัลออสการ์ ดิลลันได้รับการบรรจุเข้าสู่หอเกียรติยศร็อกแอนด์โรล, หอเกียรติยศมินนิโซตามิวสิก, หอเกียรติยศนักประพันธ์เพลงแนชวิลล์ และ หอเกียรติยศนักประพันธ์เพลง ในปี ค.ศ. 2008 เขาก็ได้รับรางวัลจากพูลิตเซอร์ ในโอกาศพิเศษสำหรับ "ที่เขาสร้างไว้ต่อวงการดนตรีนิยมและวัฒนธรรมอเมริกัน ด้วยเนื้อเพลงและบทประพันธ์ที่เรียบเรียงอย่างทรงพลัง" ในเดือนพฤษภาคม ค.ศ. 2012 ดิลลันได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ บารัค โอบามา
ในปี ค.ศ. 2016 ดิลลันได้รับรางวัลโนเบลสาขาวรรณกรรม
อ้างอิง
1941
โจว ซื่อหมิง
โจว ซื่อหมิง (มักนิยมเรียกกันอย่างไม่ถูกต้องว่า ซู ชิหมิง; เกิดวันที่ 18 พฤษภาคม ค.ศ. 1981 ที่เมืองซุนอี้ มณฑลกุ้ยโจว) เป็นนักมวยสากลสมัครเล่นที่ประสบความสำเร็จมากที่สุดจากสาธารณรัฐประชาชนจีน เขาเป็นผู้ชนะรายการระดับโลกใน ค.ศ. 2005, 2007 และ 2011 รวมถึงได้รับเหรียญทองในโอลิมปิกฤดูร้อน 2008 และโอลิมปิกฤดูร้อน 2012 ในรุ่นไลท์ฟลายเวท
ประวัติ
แต่เดิมนั้น พ่อแม่ของโจว ซื่อหมิง ได้คาดหวังว่าลูกชายตนเองจะเป็นนักกีฬาวูซูที่ประสบความสำเร็จ แต่ โจว ซื่อหมิง กลับสนใจมวยสากลมากกว่า ซึ่งแม่ของเขาไม่อนุญาตให้ชกมวย จนในที่สุดโค้ชของ โจว ซื่อหมิง ได้มาขออนุญาตและอธิบายว่ามวยสากลสมัครเล่นเป็นกีฬาที่ได้รับความนิยมในหลายประเทศ หลังจากนั้น โจว ซื่อหมิงก็ได้ชกมวยในเวลาต่อมา
โจวได้เข้าแข่งขันในเอเชียนเกมส์ 2006 และได้เหรียญทองโดยเป็นฝ่ายชนะ สุบรรณ พันโนน จากประเทศไทย ด้วยคะแนน 21-1 ในรอบชิงชนะเลิศ ต่อมาใน พ.ศ. 2550 ได้เหรียญทองในการแข่งขันมวยสากลสมัครเล่นชิงแชมป์โลก โดยเป็นฝ่ายชนะ ดาวิด ไอราเปเตียน ชาวรัสเซีย ด้วยคะแนน 23-6 ในรอบรองชนะเลิศและเป็นฝ่ายชนะ แฮร์รี ทานามอร์ จากประเทศฟิลิปปินส์ ในรอบชิงชนะเลิศ จากนั้น ได้เหรียญเงินจากการแข่งขันรายการ เอเชียนแชมเปี้ยนชิปเกมส์ ในอูลานบาตาร์ โดยแพ้พิวเรพดอร์จิน เซอร์แดมบานักชกชาวมองโกเลีย
ในการแข่งขันโอลิมปิกฤดูร้อน 2008 ที่กรุงปักกิ่ง โจว ซื่อหมิงได้เป็นชาวจีนคนที่ 50 ที่ได้รับเหรียญทองจากการแข่งขันมวยสากลสมัครเล่นรุ่นไลท์ฟลายเวทโดยเป็นชนะพิวเรพดอร์จิน เซอร์แดมบา จากประเทศมองโกเลียในรอบชิงชนะเลิศซึ่งถูกตัดสินให้แพ้เนื่องจากบาดเจ็บที่ไหล่ นับเป็นเหรียญทองโอลิมปิกเหรียญแรกของประเทศจีนที่ได้มาจากมวยสากล
ในการแข่งขันโอลิมปิกฤดูร้อน 2012 โจว ซื่อหมิงพบกับ แก้ว พงษ์ประยูร ในรอบชิงชนะเลิศ โดยเป็นฝ่ายชนะแก้วไปได้ด้วยคะแนน 13-10 แต่ชัยชนะครั้งนี้ถูกวิพากษ์วิจารณ์มากในประเทศไทย จนมีภาพล้อเลียนตามสื่อต่าง ๆ แม้ว่าไอบาจะรับรองว่าการตัดสินเกิดขึ้นโดยยุติธรรมแล้วก็ตาม
ด้านชีวิตส่วนตัว โจว ซื่อหมิง สมรสกับ หราน อิ๋งอิ่ง ซึ่งเป็นอดีตนางแบบ และเป็นผู้ประกาศประจำช่องข่าวตลาดหุ้น ของสถานีโทรทัศน์ซีซีทีวี และมีลูกชาย 2 คน
ผลการแข่งขันมวยสากลสมัครเล่นโอลิมปิก
'''ค.ศ. 2004 (เอเธนส์ ประเทศกรีซ)'''
'''ค.ศ. 2008 (ปักกิ่ง สาธารณรัฐประชาชนจีน)'''
'''ค.ศ. 2012 (กรุงลอนดอน สหราชอาณาจักร)'''
ผลการแข่งขันมวยสากลสมัครเล่นชิงแชมป์โลก
'''ค.ศ. 2003 (กรุงเทพ ประเทศไทย)'''
'''ค.ศ. 2005 (เหมียนหยาง สาธารณรัฐประชาชนจีน)'''
'''ค.ศ. 2007 (เมืองชิคาโก ประเทศสหรัฐอเมริกา)'''
'''ค.ศ. 2011 (เมืองบากู อาเซอร์ไบจาน)'''
มวยสากลอาชีพ
หลังจากได้รับเหรียญทองโอลิมปิก 2012 แล้ว โจว ซื่อหมิง ได้เปลี่ยนมาชกมวยสากลอาชีพ โดยหวังที่จะเป็นแชมป์โลกคนแรกของประเทศจีน (แต่แชมป์โลกมวยสากลอาชีพชาวจีนคนแรก คือ สฺยง เฉาจง ซึ่งเป็นแชมป์โลกในรุ่นมินิมัมเวท ของสภามวยโลก (WBC) โดยชนะคะแนนมาจากการชกชิงแชมป์ที่ว่างในปลายปี ค.ศ. 2012 ที่คุนหมิง) โดยโจว ซื่อหมิง ได้เซ็นสัญญาเป็นนักมวยในสังกัดท้อป แรงค์ โปรโมชั่น ของบ็อบ แอรัม โปรโมเตอร์ชาวอเมริกัน โดยเข้าค่ายฝึกซ้อมที่สหรัฐอเมริกา โดยมี เฟร็ดดี โรช เป็นเทรนเนอร์ ซึ่งการชกครั้งแรกมีขึ้นในวันที่ 6 เมษายน ค.ศ. 2013 ที่เดอะเวเนเชียนมาเก๊า โดยที่ โจว ซื่อหมิง สามารถเอาชนะคะแนน 4 ยก อีเลียสซา วาเลนซูเอล่า นักมวยชาวเวเนซุเอลา อายุ 18 ปีไปได้
ต่อมาได้เป็นแชมป์อินเตอร์เนชั่นแนลรุ่นฟลายเวท ขององค์กรมวยโลก (WBO) ได้แชมป์โดยชนะคะแนนไปแบบเอกฉันท์ 10 ยก ต่อ ลุยส์ เดอ ลา โลซา นักมวยชาวโคลัมเบีย โดยการชกครั้งที่ 6 นั้น เป็นการเอาชนะคะแนน ขวัญพิชิต 13 เหรียญเอ็กซ์เพรส นักมวยชาวไทยไปได้ ในปลายปี ค.ศ. 2014 ซึ่งเป็นการชกเพื่อหาผู้ชนะเพื่อไปชิงแชมป์โลกตัวจริงต่อไป ถึงแม้โจว ซื่อหมิง จะเป็นฝ่ายชนะขวัญพิชิตไปได้อย่างขาดลอยก็ตาม และได้นับ 8 ถึง 4 นับ แต่ก็มีแผลบวมแตกจากการถูกศีรษะชนและถูกหมัดของขวัญพิชิต
โจว ซื่อหมิง ได้ขึ้นชกชิงแชมป์โลกครั้งแรกในรุ่นฟลายเวท ของสหพันธ์มวยนานาชาติ (IBF) กับ อำนาจ รื่นเริง เจ้าของตำแหน่งชาวไทย ซึ่งเคยเป็นคู่ปรับเก่ากันมาก่อนสมัยชกมวยสากลสมัครเล่น ที่เดอะเวเนเชียนมาเก๊า ในวันที่ 7 มีนาคม ค.ศ. 2015 โดยเป็นรายการใหญ่ภายใต้ชื่อรายการว่า "โชว์ดาว์แอตแซนด์" (Showdown at Sands) ซึ่งทั้งคู่ในการชกมวยสากลสมัครเล่นเคยพบกันทั้งหมด 3 ครั้ง และโจว ซื่อหมิง เป็นฝ่ายเอาชนะอำนาจไปได้ 2 ครั้ง และแพ้ 1 ครั้ง ผลการชกปรากฏว่า อำนาจเป็นฝ่ายเอาชนะไปได้อย่างเป็นเอกฉันท์เมื่อครบ 12 ยก ด้วยคะแนน 116-111 จากกรรมการทั้ง 3 ท่าน ถึงแม้ว่าโจว ซื่อหมิง จะได้นับ 8 อำนาจในช่วงยกที่ 2 ก็ตาม ทำให้ โจว ซื่อหมิง แพ้เป็นครั้งแรกในการชกมวยสากลอาชีพ ทำให้มีสถิติชก 7 ครั้ง ชนะ 6 ครั้ง แพ้ 1 ครั้ง เป็นการชนะน็อก 1 ครั้ง
ต่อมาในปลายปี ค.ศ. 2016 โจว ซื่อหมิง ได้ชิงแชมป์โลกเป็นครั้งที่สอง โดยชิงในรุ่นฟลายเวท ขององค์กรมวยโลก (WBO) ที่ว่าง โดยพบกับขวัญพิชิต 13 เหรียญเอ็กซ์เพรส ซึ่งเป็นคู่ปรับเก่า ที่ลาสเวกัส สหรัฐอเมริกา และคราวนี้เป็นฝ่ายเอาชนะคะแนนไปได้เป็นเอกฉันท์เมื่อครบ 12 ยก ด้วยคะแนน 120-107, 120-107 และ 119-108 เพิ่มสถิติชกอาชีพเป็น 10 ครั้งชนะ 9 ครั้ง และทำให้เป็นแชมป์โลกไปในครั้งนี้ แต่ในการป้องกันตำแหน่งครั้งแรกกับ โช คิมูระ ผู้ท้าชิงชาวญี่ปุ่น ในปลายเดือนกรกฎาคม ค.ศ. 2017 ที่โอเรียลทอลสปอร์ตส์เซนเตอร์ ในนครเซี่ยงไฮ้ ปรากฏว่าเป็นฝ่ายแพ้ทีเคโอ​ในยกที่ 11 ทำให้เสียตำแหน่งแชมป์โลกไปทันที และเสียสถิติการชกเป็นการแพ้ครั้งที่ 2
แนวฟันในหิน
แนวฟันในหิน (Stylolite) เป็นโครงสร้างที่เกิดขึ้นภายในหินคาร์บอเนต, หินปูน, หินโดโลไมต์, หินอ่อนและหินตะกอนชนิดอื่นๆ ที่มีลักษณะเป็นแนวชั้นบางๆ หรือรอยต่อที่ไม่ต่อเนื่องและไม่เป็นระบบหรือเป็นลักษณะรอยแตก แนวฟันในหินนี้เป็นผลมาจากแรงกดอัดและแรงดันของสารละลายในขณะที่เกิดการก่อตัวใหม่ และอาจจะมีการขยายขนาดใหญ่ขึ้นจากการไหลของน้ำบาดาล แนวฟันในหินจะปรากฏเป็นฟันปลาในหินโผล่และหินตัวอย่าง บ่อยครั้งที่จะพบแนวเส้นของดินเหนียวหรือดินเคลย์และแร่ทึบแสงอาทิเช่น เหล็กออกไซด์ หรือสิ่งมีชีวิตที่มีสีเข้มแทรกอยู่
คำว่า แนวฟันในหิน "Stylolite" นั้นมาจากภาษากรีกจากคำว่า "pillar" ที่แปลว่าเสาหิน และ "stylo" ที่แปลว่าปลายแหลม และเมื่อเปรียบเทียบกับภาษาฝรั่งเศสคำว่า "stylo" จะแปลว่าดินสอ และ "pillar saint" จะแปลว่านักบุญที่ยืนอยู่บนเสาหิน
อาร์ทยม ฟีลีโปสยัน
อาร์ทยม ฟีลีโปสยัน (Артём Филипосян; 6 มกราคม ค.ศ. 1988 —) เป็นนักฟุตบอลชาวอุซเบกเชื้อสายอาร์มีเนีย เล่นตำแหน่งกองหลัง
เมงเยสีหตูที่ 2 แห่งตองอู
เมงเยสีหตูที่ 2 แห่งตองอู (မင်းရဲ သီဟသူ, ; ประมาณ 6 สิงหาคม 1550 – 11 สิงหาคม 1609) เป็นพระเจ้าตองอูในฐานะประเทศราชของหงสาวดีในรัชสมัยพระเจ้านันทบุเรงพระญาติของพระองค์ ระหว่าง ค.ศ. 1584 ถึง 1597 แล้วประกาศเอกราชระหว่าง ค.ศ. 1597 ถึง 1609 อาณาจักรเล็ก ๆ ของพระองค์เป็นหนึ่งในจำนวนหลายรัฐที่แยกตัวหลังจากการล่มสลายของอาณาจักรตองอู
ภายหลังจากการแยกตัว พระองค์ได้เป็นพันธมิตรกับพระเจ้ากรุงยะไข่ และเมื่อเข้ายึดหงสาวดีเมืองหลวงของอาณาจักรตองอูในเดือนธันวาคม ค.ศ. 1599 พันธมิตรทั้งสองได้เข้าปล้นกรุงหงสาวดีและเผาเมืองทิ้งก่อนที่ไฟจะมอดดับในอีก 2 เดือนถัดมา พร้อมกันนี้ยังได้ตอบโต้การรุกรานของอาณาจักรอยุธยาแห่งสยาม
เมงเยสีหตูที่ 2 สวรรคตเมื่อวันที่ 11 สิงหาคม ค.ศ. 1609 หรือ 5 วันหลังจากวันคล้ายวันพระราชสมภพขณะมีพระชนมายุครบ 59 พรรษาและก่อนที่อังวะจะมารุกรานตองอูในปีถัดมา
ดุสิต เซ็นทรัล พาร์ค
ดุสิต เซ็นทรัล พาร์ค เป็นโครงการพัฒนาพื้นที่เชิงพาณิชยกรรมแบบผสม บนที่ดินขนาดใหญ่ จำนวน 23 ไร่ 2 งาน 2.72 ตารางวา บริเวณหัวมุม ถนนพระราม 4 ตัดถนนสีลม (แยกศาลาแดง) ตรงข้ามกับสวนลุมพินี ในพื้นที่แขวงสีลม เขตบางรัก กรุงเทพมหานคร ซึ่งเป็นพื้นที่เดิมของ โรงแรมดุสิตธานี กรุงเทพฯ และ บริษัท ไทยประกันชีวิต จำกัด (มหาชน) สำนักงานสีลม บริหารงานโดย บริษัท วิมานสุริยา จำกัด ภายใต้การร่วมทุนของ บริษัท ดุสิตธานี จำกัด (มหาชน) และ กลุ่มเซ็นทรัล โดย บริษัท เซ็นทรัลพัฒนา จำกัด (มหาชน) ตั้งเป้าขึ้นเป็นแลนด์มาร์คหนึ่งของเส้นขอบฟ้ากรุงเทพมหานคร ด้วยความสูงสุดของอาคารที่ 69 ชั้น ภายใต้สถาปัตยกรรมแบบไทยโบราณร่วมกับสถาปัตยกรรมแบบไทยร่วมสมัย รองรับกลุ่มลูกค้าทั้งชาวไทย และชาวต่างชาติ
ประวัติ
พื้นที่ของโครงการดุสิต เซ็นทรัล พาร์ค แต่เดิมเป็นบ้านศาลาแดง ของเจ้าพระยายมราช (ปั้น สุขุม) โดยท่านผู้หญิงชนัตถ์ ปิยะอุย ผู้ก่อตั้งและที่ปรึกษาคณะกรรมการโรงแรม ปริ๊นเซส ได้ดำเนินการขอเช่าพื้นที่จากสำนักงานทรัพย์สินพระมหากษัตริย์ ซึ่งเป็นเจ้าของที่ดินผืนดังกล่าว เพื่อดำเนินการก่อสร้างโรงแรมระดับห้าดาวที่หรูหราแห่งแรกในกรุงเทพมหานครเมื่อปี พ.ศ. 2511 ภายใต้ชื่อ โรงแรมดุสิตธานี กรุงเทพฯ โดยตัวอาคารมีความสูง 23 ชั้น นับเป็นอาคารสูงแห่งแรกในประเทศไทย และใช้สถาปัตยกรรมแบบไทยเดิมร่วมสมัยที่ออกแบบโดยกลุ่ม Kanko Kikaku Sekkeisha ที่นำโดย โยโซะ ชิบาตะ สถาปนิกชาวญี่ปุ่น ในส่วนของชื่อโรงแรมได้ตั้งตามชื่อเมืองจำลองของพระบาทสมเด็จพระมงกุฎเกล้าเจ้าอยู่หัว อันแปลว่า "เมืองสวรรค์" ซึ่งแต่เดิมพระองค์เคยมีพระราชประสงค์ที่ต้องการจะสร้างเมืองแห่งประชาธิปไตย และให้ชื่อว่า ดุสิตธานี นั่นเอง ซึ่งการตั้งชื่อโรงแรมยังเป็นการเทิดพระเกียรติแด่พระบาทสมเด็จพระมงกุฎเกล้าเจ้าอยู่หัวไปในตัว เนื่องมาจากพื้นที่ตั้งของโรงแรมตั้งอยู่ตรงข้ามสวนลุมพินี และมีพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัวประดิษฐานอยู่
นับตั้งแต่ พ.ศ. 2513 ถึง พ.ศ. 2560 โรงแรมดุสิตธานี กรุงเทพฯ ได้เปิดดำเนินการให้กับชาวไทยและชาวต่างประเทศมาได้กว่า 47 ปี จนในเดือนมีนาคม พ.ศ. 2560 เครือดุสิตธานีได้ประกาศต่อสัญญาเช่าที่ดินกับสำนักงานทรัพย์สินพระมหากษัตริย์เป็นระยะเวลา 30 ปี พร้อมกับระยะเวลาปลอดหนี้อีก 7 ปี และได้รับสิทธิ์ในการเช่าต่อเนื่องอีก 30 ปี รวมทั้งสิ้น 67 ปี เครือดุสิตธานีจึงประกาศแผนพัฒนาและยกระดับโรงแรมดุสิตธานี กรุงเทพ ในปัจจุบัน ซึ่งถือเป็นหนึ่งในโรงแรมที่เป็นที่นิยมระดับโลก ด้วยการจับมือกับบริษัท เซ็นทรัลพัฒนา จำกัด (มหาชน) ร่วมพัฒนาโครงการพัฒนาพื้นที่เชิงพาณิชยกรรมแบบผสม (Mixed-use) บนที่ดินขนาดใหญ่ ซึ่งประกอบไปด้วย โรงแรมดุสิตธานี กรุงเทพฯ แห่งใหม่ อาคารที่พักอาศัย อาคารสำนักงาน พื้นที่ค้าปลีก ขึ้นมาทดแทน เพื่อตอบรับต่อการพัฒนาเมืองและย่านธุรกิจสำคัญของกรุงเทพมหานคร
เมื่อเริ่มต้นโครงการใช้งบลงทุน 36,700 ล้านบาท ต่อมาเพิ่มเป็น 46,000 ล้านบาท นับเป็นการลงทุนครั้งใหญ่ที่สุดของกลุ่มดุสิตธานีที่ต้องการจะพัฒนาและยกระดับพื้นที่ธุรกิจอันสำคัญใจกลางกรุงเทพมหานครให้กลายเป็นพื้นที่ที่มีศักยภาพและสามารถแข่งขันได้ โดยโครงการมีกำหนดเปิดใช้อย่างเต็มรูปแบบภายใน พ.ศ. 2568
การจัดสรรพื้นที่
ดุสิต เซ็นทรัล พาร์ค มีพื้นที่ประกอบทั้งหมดสี่ส่วน ประกอบด้วย
บีตาออกซิเดชัน
บีตาออกซิเดชัน เป็นกระบวนการสลายกรดไขมันในรูปของโมเลกุลเอซิลโค เอ (acyl-CoA) ในไมโทคอนเดรีย และ/หรือ เพอรอกซิโซม เพื่อสร้างเป็นอะซิติลโค เอ เพื่อนำเข้าวัฏจักรเครปส์ต่อไป
บีตาออกซิเดชันของกรดไขมันประกอบด้วยสามขั้นตอน คือ
กรดไขมันถูกออกซิไดซ์โดยเนื้อเยื่อส่วนใหญ่ของร่างกาย อย่างไรก็ดี บางเนื้อเยื่อ เช่น ต่อมหมวกไตส่วนใน (adrenal medulla) ไม่ใช้กรดไขมันเป็นพลังงาน แต่ใช้คาร์โบไฮเดรตแทน
รัตน์ ศรีไกรวิน
รัตน์ ศรีไกรวิน เป็นอดีตรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ และเป็นอดีตรองประธานศาลฎีกา
ประวัติ
รัตน์ ศรีไกรวิน เกิดเมื่อวันที่ 24 กันยายน พ.ศ. 2460 เป็นบุตรของนายวัลลภ กับนางมลรัฐ ศรีไกรวิน มีพี่น้อง 8 คน จบการศึกษาจากคณะนิติศาสตร์ มหาวิทยาลัยธรรมศาสตร์ ด้านชีวิตครอบครัวสมรสกับนางบุณฑริกา ศรีไกรวิน
รัตน์ ศรีไกรวิน ถึงแก่อนิจกรรมในวันที่ 15 กันยายน พ.ศ. 2550 และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันจันทร์ที่ 27 ตุลาคม พ.ศ. 2551
การทำงาน
รัตน์ ศรีไกรวิน เคยรับราชการเป็นผู้พิพากษา เป็นอธิบดีผู้พิพากษาภาค 5 และเป็นอดีตรองประธานศาลฎีกา ต่อมาในปี พ.ศ. 2520 ได้รับแต่งตั้งเป็นที่ปรึกษานายกรัฐมนตรี (พลเอก เกรียงศักดิ์ ชมะนันทน์) และเป็นสมาชิกสภานิติบัญญัติแห่งชาติ กระทั่งได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ แทนนายสุธรรม ภัทราคม ซึ่งลาออกจากตำแหน่งเมื่อวันที่ 11 กุมภาพันธ์ พ.ศ. 2523 และได้เข้าถวายสัตย์ปฏิญาณก่อนเข้ารับหน้าที่ เมื่อวันที่ 19 กุมภาพันธ์ของปีเดียวกัน ณ พระตำหนักภูพิงคราชนิเวศน์ จังหวัดเชียงใหม่ ต่อมาก็พ้นจากตำแหน่งเนื่องจากพลเอก เกรียงศักดิ์ ลาออกจากตำแหน่งนายกรัฐมนตรี เมื่อวันที่ 29 กุมภาพันธ์ พ.ศ. 2523
รัตน์ ศรีไกรวิน เป็นผู้ก่อตั้งโรงเรียนสาธิตบางนา เมื่อปี พ.ศ. 2537
สกุลโพ
สกุลโพ-ไทร-มะเดื่อ เป็นสกุลของไม้ยืนต้นในวงศ์ Moraceae สกุลหนึ่ง ใช้ชื่อสกุลว่า Ficus
บางชนิดอาจขึ้นเป็นไม้พุ่มหรือไม้เถา ขึ้นบนดินหรือกึ่งอิงอาศัย โดยมีรากเกาะอาศัยต้นไม้อื่นแล้วเจริญโอบรัดต้นไม้ที่เกาะลักษณะคล้ายกาฝาก แยกเพศร่วมต้นหรือต่างต้น ส่วนต่าง ๆ มีน้ำยาง หูใบหุ้มตาใบชัดเจน กิ่งมีรอยแผลหูใบเป็นวงรอบข้อ ใบเดี่ยว ส่วนมากเรียงเวียนหรือเรียงสลับในระนาบเดียวกัน เแผ่นใบด้านล่างส่วนมากมีต่อมไขตามโคนเส้นใบใกล้ฐานใบ บางครั้งมีซิสโทลิท ดอกขนาดเล็กจำนวนมากเรียงแน่นอยู่ภายในฐานรองดอกที่โอบหุ้มดอกทั้งหมดไว้ภายใน หรือ ซิทโอเนียม หรือฟิก โดยมีช่องเปิด ส่วนใหญ่มีใบประดับที่โคน ดอกเพศผู้ กลีบรวมส่วนมากมี 2-6 กลีบ แยกกันหรือติดกัน หรือไม่มีกลีบรวม เกสรเพศผู้ 1-5 อัน ดอกเพศเมียก้านยาว กลีบรวมส่วนมากมี 3-5 กลีบ แยกกันหรือติดกัน ยอดเกสรเพศเมีย 2 อัน แยกกันหรือติดกัน ดอกที่เป็นหมันเป็นปม  ก้านเกสรเพศเมียสั้น เป็นที่อยู่ของแมลงขนาดเล็ก  บางชนิดมีดอกแบบไม่มีเพศ  คือไม่มีทั้งเกสรเพศผู้และเกสรเพศเมีย ลักษณะเฉพาะนี้มีความสัมพันธ์กับแมลงในลักษณะพึ่งพากัน  ชนิดของแมลงมีความเฉพาะกับไทรแต่ละชนิด ผลขนาดเล็ก คล้ายผลมีผนังชั้นในแข็งหรือผลแห้งเมล็ดล่อน เมล็ดมีเอนโดสเปิร์ม thumb|150px|left|ผลของมะเดื่อ (F. carica) ผ่าครึ่ง ไม้ที่อยู่ในสกุลนี้มีมากกว่า 800 ชนิดทั่วโลก (แบ่งออกได้เป็น 6 สกุลย่อย ) ส่วนใหญ่กระจายพันธุ์อยู่ในเขตร้อน พบในประเทศไทยประมาณ 115 ชนิด มีประมาณ 7-8 ชนิดที่นำเข้ามาจากต่างประเทศ ส่วนใหญ่เป็นไม้ยืนต้นขนาดใหญ่ ซึ่งคนไทยมีความเชื่อมาแต่โบราณว่าไม้เหล่านี้เป็นต้นไม้ศักดิ์สิทธิ์ เป็นที่สิงสถิตย์ของเทพารักษ์หรือนางไม้ เป็นไม้มงคล นำมาสู่คึวามร่มเย็นหรือโชคลาภแก่ผู้ปลูก เช่น โพ (F. religiosa), ไทร (F. benjamina) ส่วนที่นำมาปลูกเพื่อใช้รับประทานผล ได้แก่ มะเดื่อ (F. carica) ที่มีคุณค่าทางสารโภชนาการสูงมาก, มะเดื่อชุมพร (F. racemosa) เป็นต้น
อีกทั้งยังเป็นอาหารหลักของสัตว์และนกหลายชนิด เช่น นกเงือก, นกโพระดก ด้วย
สนามกีฬากองทัพอากาศ (ธูปะเตมีย์)
สนามกีฬากองทัพอากาศ (ธูปะเตมีย์) เป็นสนามกีฬาอเนกประสงค์ ตั้งอยู่ที่ตำบลคูคต อำเภอลำลูกกา จังหวัดปทุมธานี ปัจจุบันเป็นสนามทีมเหย้าของสโมสรฟุตบอลทหารอากาศ ในการแข่งขัน ไทยลีก 3 ในอดีตเคยถูกใช้เป็นสนามทีมเหย้าในการแข่งขันฟุตบอลของสโมสรฟุตบอลแอร์ฟอร์ซ ยูไนเต็ด มีความจุประมาณ 25,000 ที่นั่ง รับผิดชอบควบคุมโดย กองการกีฬา กรมสวัสดิการทหารอากาศ
ทิศเหนือติดกับกรมทหารต่อสู้อากาศยานรักษาพระองค์ ทิศตะวันออกติดกับสนามกอล์ฟธูปะเตมีย์ ทิศใต้ติดกับถนนลำลูกกา ฝั่งตรงข้ามเป็นแยกลำลูกกาและเส้นแบ่งเขตกรุงเทพมหานคร ทิศตะวันตกติดกับถนนพหลโยธินก่อนถึงทางแยกต่างระดับตัดกับถนนวิภาวดีรังสิต ฝั่งตรงข้ามเป็นอนุสรณ์สถานแห่งชาติ สามารถเข้าสนามกีฬาได้ทั้งทางถนนพหลโยธินและถนนลำลูกกา
ภายในบริเวณสนามกีฬาธูปะเตมีย์ ทางทิศตะวันตกมีสระว่ายน้ำกองทัพอากาศ (โรจนนิล) ทางทิศใต้มีสนามเปตองและพื้นที่ว่าง และทางทิศตะวันออกเฉียงใต้มีหอพักนักกีฬา
การประชุมทางไกล
การประชุมทางไกล หมายถึง การประชุมของคนหลายคนและเครื่องจักรหลายครั้งที่ไม่ได้อยู่ในสถานที่เดียวกัน แต่เชื่อมโยงกันผ่านระบบโทรคมนาคม
พระนางสิริมหาธัมมราชาธิบดีเทวี
พระนางสิริมหาธัมมราชาธิบดีเทวี (သီရိ မဟာ ဓမ္မရာဇာဓိပတိ ဒေဝီ, ); พระอัครมเหสีใน พระเจ้าญองยาน แห่ง ราชวงศ์ตองอู พระองค์เป็นพระราชธิดาของ พระเจ้าบุเรงนอง ทรงอภิเษกกับพระเชษฐาต่างพระมารดา พระเจ้าญองยาน เมื่อวันที่ 25 กุมภาพันธ์ ค.ศ. 1577 นอกจากนี้พระองค์ยังเป็นพระราชมารดาของกษัตริย์แห่งราชวงศ์ตองอูถึง 2 พระองค์คือ พระเจ้าอะเนาะเพะลูน และ พระเจ้าตาลูน
รัฐนอร์ทดาโคตา
รัฐนอร์ทดาโคตา (North Dakota, ) เป็นรัฐทางตอนเหนือของสหรัฐติดกับประเทศแคนาดา ชื่อรัฐตั้งชื่อตามอินเดียนแดงเผ่าลาโคตา ที่ได้ตั้งรกรากบริเวณนั้นมาก่อน รัฐนอร์ทดาโคตาได้กลายมาเป็นรัฐของสหรัฐใน พ.ศ. 2432 (ค.ศ. 1889) เมืองสำคัญในรัฐได้แก่ บิสมาร์กซึ่งเมืองหลวงของรัฐ และฟาร์โก
เข็มขัดจรวดเบลล์
เข็มขัดจรวดเบลล์  คืออุปกรณ์การขับเคลื่อนจรวด (Spacecraft propulsion|rocket propulsion) พลังงานต่ำที่ช่วยให้บุคคลสามารถที่จะเดินทางหรือกระโดดข้ามสิ่งกีดขวางในระยะทางขนาดเล็กได้อย่างปลอดภัย มันได้ถูกจัดไว้ให้เป็นชนิดหนึ่งของยานบินจรวดส่วนบุคคล (rocket pack)
ภาพรวม
ในช่วงต้นทศวรรษที่ 1960, บริษัทเบลล์ แอโรซิสเต็มส์ (Bell Aerosystems) ได้สร้างยานบินจรวดส่วนบุคคลที่เรียกว่า "เข็มขัดจรวดเบลล์" หรือ "มนุษย์จรวด" สำหรับใช้งานในกองทัพสหรัฐ (US Army) โดยใช้ไฮโดรเจนเปอร์ออกไซด์เป็นเชื้อเพลิง แนวคิดนี้ได้รับการฟื้นฟูขึ้นมาในปี 1990 และในทุกวันนี้ ยานบินจรวดส่วนบุคคลเหล่านี้สามารถที่จะถูกทำให้มีประสิทธิภาพเพิ่มมากขึ้น, สามารถควบคุมจัดการกำลังแรงผลักดันของตัวอุปกรณ์ได้อย่างมีประสิทธิภาพ  การขับเคลื่อนเข็มขัดจรวดนี้จะทำงานร่วมกับไอน้ำร้อนยวดยิ่ง  ถังบรรจุก๊าซ (gas cylinder) รูปทรงกระบอกถังหนึ่งจะบรรจุด้วยก๊าซไนโตรเจนไว้ และอีกสองถังรูปทรงกระบอกที่เหลือ จะบรรจุเชื้อเพลิงขับดันที่มีสภาพเป็นของเหลว คือ ไฮโดรเจนเปอร์ออกไซด์ที่มีความเข้มข้นสูง  ก๊าซไนโตรเจนในถังที่ถูกเก็บไว้จะถูกปลดปล่อยออกมาขับดันเชื้อเพลิงที่มีสภาพเป็นของเหลว คือ ไฮโดรเจนเปอร์ออกไซด์ที่อยู่ในอีกคนละถัง ให้ออกมาละเลงปกคลุมลงบนตัวเร่งปฏิกิริยา (catalyst) ที่ทำจากวัสดุชนิดหนึ่ง (มักจะเป็น โลหะจำพวก แพลตตินั่ม หรือ เงิน) ซึ่งจะทำปฏิกิริยาทางเคมีกันอย่างรุนแรงทันทีทันใดจนเกิดการแยกย่อยสลายของเหลวที่เป็นเชื้อเพลิงขับดันคือ ไฮโดรเจนเปอร์ออกไซด์นี้ ให้กลายผลลัพธ์ออกมาเป็นก๊าซไอเสียที่มีแรงดันสูง ที่ประกอบด้วยส่วนผสมของไอน้ำร้อนยวดยิ่ง (superheated steam) และก๊าซออกซิเจน ที่มีอุณหภูมิประมาณ 740 องศาเซลเซียส  ของไหลที่เป็นก๊าซไอเสียนี้จะถูกบังคับให้ไหลเป็นลำไอแรงขับดันสูงพุ่งตัวเข้าไปสู่ท่อโลหะที่ถูกหุ้มเอาไว้ด้วยฉนวนกันความร้อนรูปทรงโค้งที่มีอยู่สองท่อ ให้ไหลพุ่งทะลวงออกไปสู่ยังปลายของท่อที่มีหัวฉีดไอเสียติดตั้งอยู่สองหัวฉีดอย่างรวดเร็ว และจะระเบิดตัวแพร่กระจายออกสู่บรรยากาศภายนอกเป็นก๊าซไอเสียแรงดันสูงที่จะแผดเสียงคำรามดังกึกก้องแสบแก้วหูราวกับเสียงของ "ลมกรด"  อันเป็นแหล่งกำลังสำคัญในการขับดันเพื่อการนี้
การออกแบบ
เข็มขัดจรวดสามารถยกสัมภาระหรือน้ำหนัก เช่น น้ำหนักของมนุษย์จำนวน 1 คน ให้สามารถลอยตัวข้ามสิ่งกีดขวางได้เป็นระยะความสูงถึง 9 เมตร และด้วยถึงความเร็วประมาณ 11 ถึง 16 กิโลเมตร ต่อ ชั่วโมง
หลักการทำงาน
ยานบินจรวดส่วนบุคคลในจำนวนทั้งหมดที่มีอยู่นั้น จะมีพื้นฐานอยู่บนการสร้างสรรค์ประดิษฐ์คิดค้น ที่มีส่วนเกี่ยวข้องอยู่กับยานบินส่วนบุคคลที่มีชื่อเรียกว่า "เข็มขัดจรวดเบลล์" ที่ได้รับการพัฒนาขึ้นตั้งแต่ปี 1960-1969 โดยวิศวกรนักประดิษฐ์ที่ชื่อ เวนเดล มัวร์ (Wendell Moore)
ยานบินส่วนบุคคลแบบมัวร์ จะมีสองส่วนประกอบที่สำคัญ  ตามที่แสดงในรูป ดังนี้:
อ้างอิง
Raketenrucksack Jetpack Jetpack Реактивный ранец Jetpack
ดืสบวร์ค
ดืสบวร์ค (Duisburg) เป็นเมืองในรัฐนอร์ทไรน์-เว็สท์ฟาเลินในประเทศเยอรมนี ตั้งอยู่ระหว่างแม่น้ำไรน์กับแม่น้ำรัวร์หรือที่เรียกกันว่าเขตรัวร์ เป็นอดีตศูนย์กลางการผลิตเหล็กของเยอรมนี ปัจจุบันหันมามุ่งเน้นเรื่องศิลปะร่วมสมัยและสิ่งแวดล้อมทางธรรมชาติ ดืสบวร์คเป็นเมืองสำคัญในการขนส่งสินค้าโดยเฉพาะทางเรือและรถไฟเนื่องจากเป็นจุดศูนย์กลางของระบบคมนาคมในเขตรัวร์ นอกจากนี้ยังเป็นที่ตั้งของท่าเรือในแผ่นดินที่มีขนาดใหญ่ที่สุดในยุโรป
เมืองดืสบวร์คเป็นที่ตั้งของมหาวิทยาลัยสองแห่ง คือ มหาวิทยาลัยดืสบวร์ค-เอ็สเซินและมหาวิทยาลัยดนตรีและการแสดงฟ็อลค์วัง มีสโมสรกีฬาที่หลากหลาย แต่ที่ได้รับความนิยมได้แก่ กีฬาฟุตบอล พายเรือ และฮอกกี้น้ำแข็ง โดยเฉพาะกีฬาฟุตบอล มีสโมสรของเมืองคือ เอ็มเอ็สเฟา ดืสบวร์ค ซึ่งเล่นอยู่ในลีกดิวิชันสองของประเทศ
ภูมิอากาศ
เนื่องจากเมืองดืสบวร์คตั้งอยู่ในเขตอิทธิพลของทะเลเหนือ ทำให้มีสภาพอากาศไม่หนาวจัดในฤดูหนาวและไม่ร้อนจัดในฤดูร้อน โดยมีอุณหภูมิเฉลี่ยตลอดปีอยู่ที่ 9.6 องศาเซลเซียส
อ็องเทร
อ็องเทร (entrée) ในการบริการอาหารโดยใช้บริกรในฝรั่งเศสสมัยใหม่และในโลกที่ใช้ภาษาอังกฤษ (ยกเว้นสหรัฐและบางส่วนของแคนาดา) หมายถึงอาหารที่เสิร์ฟก่อนอาหารจานหลัก นอกเหนือจากภูมิภาคดังกล่าวในอเมริกาเหนือแล้ว ศัพท์นี้โดยทั่วไปมีความหมายเหมือนกันกับศัพท์ อาหารเรียกน้ำย่อย อ็องเทรอาจเป็นอาหารจานแรกที่เสิร์ฟในมื้อหนึ่ง ๆ หรืออาจเสิร์ฟหลังซุปหรืออาหารจานเล็กอื่น ๆ ก็ได้ ส่วนในสหรัฐและบางส่วนของแคนาดา ศัพท์ อ็องเทร หมายถึงอาหารจานหลักหรืออาหารที่มีอยู่จานเดียวในมื้อนั้น
วัดมฤคทายวัน
วัดมฤคทายวัน  ตั้งอยู่เลขที่ 35 บ้านน้ำสวย ถนนมิตรภาพหนองคาย - อุดรธานี หมู่ 9 ตำบลสระใคร อำเภอสระใคร จังหวัดหนองคาย สังกัดคณะสงฆ์มหานิกาย  ที่ดินตั้งวัดมีเนื้อที่  625 ไร่ 1 ตารางวา และยังเป็นที่ประดิษฐานหลวงพ่อพระศรีอาริย์ พระพุทธรูปคู่อำเภอสระใครด้วย
ประวัติ
วัดมฤคทายวัน  สร้างเมื่อวันที่ 1 มกราคม พ.ศ. 2438 เดิมชื่อ "วัดดงแขม" ประชาชนนิยมเรียกว่า “ดงพระ” เป็นวัดเก่าแก่โบราณ ต่อมา พ.ศ. 2494 ทางคณะสงฆ์ นำโดยพระพิมลธรรม ได้เปลี่ยนชื่อใหม่เป็นวัดมฤคทายวัน หลวงพ่อพระศรีอาริย์ หลวงพ่อพระศรีอาริย์ เป็นพระพุทธรูปปางนาคปรก สมัยลพบุรี แกะสลักด้วยหินทรายดำ มีหน้าตักขนาดประมาณ 14 นิ้ว มีความสูงประมาณ 50 เซนติเมตร อาจสร้างขึ้นมีอายุใกล้เคียงกันกับการสร้างปราสาทหินพิมาย อำเภอพิมาย จังหวัดนครราชสีมา และปราสาทหินพนมรุ้ง จังหวัดบุรีรัมย์ ในสมัยขอม เพราะเป็นหินทรายในลักษณะเดียวกันโดยไม่ผิดแม้แต่น้อย
เมื่อประมาณ 600 ปีที่ผ่านมา บริเวณวัดมฤคทายวัน (ดงแขม) เป็นป่าต้นแขมขึ้นหนาทึบ มีต้นไม้ใหญ่ขึ้นหนาแน่น ทั้งสัตว์ป่านานาชนิดอยู่มากมาย ชาวบ้านเรียกบริเวณป่านี้ว่า “ดงแขม” ในกาลสมัยนั้น ได้มีทหารและชาวบ้าน นำเอาพระพุทธรูปขึ้นบรรทุกเกวียนหลายเล่มเกวียน เดินทางมาจากลพบุรี มุ่งหน้าไปเมืองหนองคาย เพื่อนำลงเรือล่องตามลำแม่น้ำโขง ไปถวายวัดพระธาตุพนมวรมหาวิหาร อำเภอธาตุพนม จังหวัดนครพนม ครั้นเดินทางมาถึงป่าดงแขม เกวียนที่บรรทุกองค์หลวงพ่อพระศรีอาริย์มา เกิดหักเดินทางต่อไปไม่ได้ ทหารจึงเอาองค์หลวงพ่อพระศรีอาริย์ประดิษฐาน ไว้ ณ บริเวณนั้น และมอบหมายให้ชาวบ้านน้ำสวยดูแลรักษาไว้นับแต่นั้นมา ชาวบ้านจึงเรียกบริเวณนี้ว่า “ดงพระ” ดงพระก็กลายเป็นดินแดนศักดิ์สิทธิ์ มีชาวบ้านที่เป็นนายพรานเข้ามาล่าสัตว์ยิงสัตว์ป่า ถ้าสัตว์ป่าเหล่านี้ หนีเข้ามาอาศัยอยู่ในดงพระนี้แล้วเขาจะไม่ตามเข้าไป เพราะเข้ามาแล้วจะหาสัตว์เหล่านั้นไม่เห็น หรือถ้าจะเห็นก็ยิงไม่ถูก บางรายยิงเกิดปืนแตกใส่ตนเอง บางครั้งปืนกลับยิงไปถูกพวกกันเองถึงแก่ชีวิตก็มี บางรายจับไข้หัวโกร๋นหรือเป็นบ้าไปก็มี ต้องจัดดอกไม้ธูปเทียนไปขอขมาองค์หลวงพ่อพระศรีอาริย์จึงจะหาย ชาวบ้านจึงถือกันว่าบรรดาสัตว์เหล่านั้นอยู่ในความเมตตาคุ้มครองรักษาขององค์หลวงพ่อพระศรีอาริย์ ดังนั้น ในสมัยนั้นดงพระจึงมีป่าไม้หนาแน่น ไม่มีคนเข้าไปตัดไม้ทำลายป่า
บริเวณที่ดินของวัดป่าดงแขมดงพระนี้มีประมาณ 500 ไร่ ด้านละ 1 กิโลเมตรทั้ง 4 ทิศ โดยเอาอุโบสถหลวงพ่อพระศรีอาริย์เป็นศูนย์กลาง ในสมัยนั้นถ้าผู้ใดกล้ำ (บุกรุก ล่วงล้ำเข้าไปในบริเวณที่หวงห้ามเพื่อยึดครองโดยบังอาจ หรือโดยพลการ…ผู้โพสต์) เอาที่ดินของวัดป่าดงแขมแล้ว จะมีอันเป็นไปต่างๆ นานา บางคนถึงกับตาบอด จึงทำให้ที่ดินได้เหลืออยู่มาจนถึงปัจจุบันนี้ วัดดงแขมมีทางเข้าถึงวัด 3 ทางคือ ทางด้านบ้านโพนสวรรค์ ทางด้านบ้านหนองบัวเงิน และทางด้านถนนมิตรภาพ หลวงพ่อชาลี จิตตคุตโต วัดศรีบัวบาน บ้านบุกหวาน ตำบลค่ายบกหวาน ท่านได้นำพระสงฆ์สามเณรพร้อมด้วยชาวบ้าน มาทำความสะอาดรอบๆ บริเวณอุโบสถหลวงพ่อพระศรีอาริย์ พอเป็นทางแห่ดอกไม้ธูปเทียน เวียนรอบอุโบสถได้เท่านั้น และประกอบพิธีถวายเครื่องสักการะบูชากราบไหว้ ปิดทอง สรงน้ำหลวงพ่อพระศรีอาริย์ ในวันเพ็ญขึ้น 15 ค่ำ เดือน 5 ของทุกๆ ปี มาแล้วหลายชั่วอายุคน
ครั้นต่อมาเมื่อปี พ.ศ. 2490 ท่านพระอาจารย์หนูจันทร์ อาทิจโจ ท่านเกิดอยู่บ้านโพนสวรรค์ ท่านไปบวชเป็นพระอยู่จังหวัดนครราชสีมา ได้ประมาณ 10 พรรษา ถือธุดงค์เข้ามาอยู่จำพรรษาวัดป่าดงแขม จนกระทั่งมีโยมจากอุดรธานี หนองคาย มีความศรัทธาได้สร้างกุฏิถวายท่าน เป็นจำนวนหลายหลัง มีพระภิกษุสามเณรอยู่จำพรรษาถึง 20-30 รูป มีแม่ชีกว่า 10 รูป จึงถือได้ว่า ท่านพระอาจารย์หนูจันทร์ อาทิจโจ เป็นพระผู้บุกเบิกวัดป่าดงแขมเป็นรูปแรก
เมื่อปี พ.ศ. 2496 ท่านพระเดชพระคุณเจ้าคุณพระพิมลธรรม เจ้าอาวาสวัดมหาธาตุ กรุงเทพฯ สังฆมนตรีว่าการองค์การปกครองในสมัยนั้น ได้นำใบตราตั้งเจ้าคณะจังหวัดหนองคาย มามอบให้พระมหานวม เขมจารี ป.ธ.6 มามอบให้เป็นอาจารย์ใหญ่ฝ่ายวิปัสสนาจารย์ ประจำจังหวัดหนองคาย ตั้งแต่บัดนั้นเป็นต้นมา
การศึกษา
มีโรงเรียนพระปริยัติธรรม แผนกธรรม เปิดสอน พ.ศ. 2512 จนถึงปัจจุบัน
บีดีซี
บีดีซี ( ย่อมาจาก Boys Da Capo) เป็นสามศิลปินชาวเกาหลีใต้ที่ก่อตั้งโดยแบรนด์นิวมิวสิค ในปี ค.ศ. 2019 สมาชิกทั้งสามประกอบด้วย คิม ซี-ฮุน, ฮง ซ็อง-จุน และ ยุน จอง-ฮวัน กลุ่มเปิดตัวเมื่อวันที่ 29 ตุลาคม ค.ศ. 2019 ด้วย ซิงเกิ้ลอัลบั้มชื่อ Boys Da Capo
เวิลด์ไวด์ไลฟ์
เวิลด์ไวด์ไลฟ์ (World Wide Live) เป็นอัลบั้มบันทึกการแสดงสดอัลบั้มที่สองของวงสกอร์เปียนส์ ออกวางขายในปีค.ศ 1985 โปรดิวเซอร์ โดยDieter Dierks อัลบั้มนี้ปล่อยออกมาตามที่กำหนดที่วางไว้ ในปกอัลบั้มและเทปคาสเซ็ทได้บันทึกรายการทัวร์ไว้ดังต่อไปนี้
ได้ปล่อยอัลบั้มเริ่มต้นออกมาที่โดดเด่น 15 เพลง( "Another Piece Of Meat", "Six-String Sting" and "Can't Get Enough", parts 1 & 2 ถูกคัดออกจากอัลบั้ม) ซีดีต้นฉบับในอัลบั้มเต็มดังต่อไปนี้
เวสต์บรอมมิช
เวสต์บรอมมิช (West Bromwich ) เป็นเมืองในเวสต์มิดแลนด์เคาน์ตี สหราชอาณาจักร ตั้งอยู่ทางตอนกลางค่อนไปทางตะวันตกของอังกฤษ ตั้งอยู่ห่างจากเมืองเบอร์มิงแฮมไปทางทิศตะวันตกเฉียงเหนือ 8 กิโลเมตร เป็นเมืองที่มีเหมืองถ่านหิน จากการสำรวจประชากรในปี ค.ศ. 2001 มีประชากร 136,940 คน
เลดีเฮเลน เทย์เลอร์
เลดีเฮเลน เทย์เลอร์ (Lady Helen Taylor)
ประวัติ
เลดีเฮเลน เทย์เลอร์ (นามเดิม: เลดีเฮเลน วินด์เซอร์) เกิดเมื่อวันที่ 28 เมษายน พ.ศ. 2507 ณ บักกิงแฮมเชอร์ เป็นพระธิดาคนที่ 2 และคนเดียวในเจ้าชายเอ็ดเวิร์ด ดยุกแห่งเคนต์ และแคทเธอรีน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร โดยอยู่ในลำดับที่ 47 ในการสืบราชบัลลังก์
สมรส
เลดีเฮเลน วินด์เซอร์ สมรสกับทีโมนมี เทย์เลอร์ เมื่อวันที่ 18 กรกฎาคม พ.ศ. 2535 และได้เปลี่ยนนามสกุลเป็น เทย์เลอร์ ตามสามี โดยมีบุตรดังนี้
งานในพระราชวงศ์
ถึงแม้เธอจะสมรสและเปลี่ยนนามสกุลไปแล้ว แต่เธอยังคงทำงานในฐานะสมาชิกราชวงศ์ โดยเธอทำงานดังนี้
เอซคอมแบต 7: สกายส์อันโนน
การพัฒนาและวางจำหน่าย
แม้เกม เอซคอมแบตอินฟินิตี บนเพลย์สเตชัน 3 จะได้คำวิจารณ์ที่ดูไม่สดใส แต่ตัวเกมก็ได้รับความนิยมอย่างน่าประหลาดใจสำหรับแฟน ๆ รุ่นเก๋า ความสนใจในเชิงพาณิชย์ในซีรีส์โดยบันไดนัมโคได้ถูกเริ่มใหม่และกระตุ้นให้ทีมพัฒนาภายใน Project Aces พัฒนาภาคต่อที่แท้จริงเป็นครั้งแรกนับตั้งแต่เกม เอซคอมแบต 6: ไฟร์ออฟลิเบอเรชัน บนเครื่องเอกซ์บอกซ์ 360 โดยที่เดิมทีตัวเกมจะวางจำหน่ายในปี 2017 เอซคอมแบต 7: สกายส์อันโนน วางจำหน่ายสำหรับเพลย์สเตชัน 4 และ เอกซ์บอกซ์วัน ในวันที่ 18 มกราคม 2019 และสำหรับไมโครซอฟท์ วินโดวส์ในวันที่ 1 กุมภาพันธ์ ตัวเกมยังมีภารกิจพิเศษในรูปแบบความเป็นจริงเสมือน ซึ่งมีให้เฉพาะเพลย์สเตชัน วีอาร์  มีข่าวลือว่าโหมดผู้เล่นหลายคนในพื้นที่ที่มีผู้เล่นสองคนถูกรวมอยู่ด้วย แต่ไม่ได้อยู่ในเกมสุดท้าย เอซคอมแบต 7: สกายส์อันโนน เป็นเกมแรกในซีรีส์ที่ใช้อันเรียลเอนจิน 4 ในการพัฒนา โดยสำหรับผู้ที่สั่งซื้อล่วงหน้าสำหรับเกมนี้จะยังได้สำเนาดิจิทัลของเกม เอซคอมแบต 5: ดิอันซังวอร์ สำหรับเพลย์สเตชัน 4 และเกม เอซคอมแบต 6: ไฟร์ออฟลิเบอเรชัน สำหรับเอกซ์บอกซ์วัน ตัวเกมยังมีเนื้อหาที่ดาวน์โหลดได้ภายหลังการวางจำหน่ายซึ่งเพิ่มเครื่องบินและภารกิจใหม่ ๆ
ผลตอบรับ
เอซคอมแบต 7: สกายส์อันโนน ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
ในญี่ปุ่น ตัวเกมขายได้ 202,379 ชุดสำหรับเพลย์สเตชัน 4 ในช่วงสัปดาห์แรก และขายได้ 286,570 ชุดในเดือนมีนาคม 2019 ในเอเชียตะวันออกเฉียงใต้ ตัวเกมทำยอดขายได้มากกว่า 500,000 ชุดภายในหนึ่งเดือน ในสหราชอาณาจักร ตัวเกมมียอดขายเปิดตัวสูงสุดในซีรีส์ ขึ้นอันดับสองโดยรวม ภายในเดือนกรกฎาคม 2020 เอซคอมแบต 7: สกายส์อันโนน มียอดขายมากกว่าสองล้านชุดนับเป็นก้าวสำคัญในเชิงพาณิชย์ที่สำคัญสำหรับแฟรนไชส์นับตั้งแต่เกม เอซคอมแบต 04: แช็ตเตอร์ดสกายส์ ในปี 2002 ในเดือนมกราคม 2021 ตัวเกมทำยอดขายมากกว่า 2.5 ล้านชุดทั่วโลก แซงหน้า เอซคอมแบต 04: แช็ตเตอร์ดสกายส์ ทำให้กลายเป็นเกมที่ขายดีที่สุดของแฟรนไชส์ และในเดือนสิงหาคม 2021 เอซคอมแบต 7: สกายส์อันโนน ทำยอดขายรวมมากกว่า 3 ล้านชุด
นายกรัฐมนตรีเดนมาร์ก
นายกรัฐมนตรีเดนมาร์ก (statsminister; ตามความหมายคือ "รัฐมนตรี") หรือเรียกอย่างเป็นทางการว่า นายกรัฐมนตรีแห่งราชอาณาจักรเดนมาร์ก เป็นหัวหน้ารัฐบาลของราชอาณาจักรเดนมาร์ก ก่อนที่จะมีการจัดตั้งตำแหน่งนายกรัฐมนตรี เดนมาร์กไม่เคยมีตำแหน่งหัวหน้ารัฐบาลที่แยกออกจากประมุขแห่งรัฐ กล่าวคือ พระมหากษัตริย์คงไว้ซึ่งอำนาจบริหารที่ชอบธรรม ต่อมารัฐธรรมนูญ พ.ศ. 2392 ได้บัญญัติให้พระมหากษัตริย์อยู่ใต้รัฐธรรมนูญ โดยจำกัดพระราชอำนาจของพระมหากษัตริย์และจัดตั้งตำแหน่งนายกรัฐมนตรี (premier minister) อดัม วิลเฮล์ม โมล์ทเก เป็นผู้ดำรงตำแหน่งนี้อย่างเป็นทางการคนแรก
ชาโดว์ไกส์
ชาโดว์ไกส์ (シャドウガイス; Shadowgeist) เป็นตัวละครตัวพิเศษที่ปรากฏในเกมสตรีทไฟท์เตอร์ ภาค EX 2 ซึ่งเป็นตัวละครที่ได้แรงดลบันดาลใจจากตัวละครของโชทาโร่ อิชิโนะโมะริซึ่งเป็นนักเขียนมังงะแนวโทคุซัทสึที่มีชื่อเสียงของญี่ปุ่น โดยดัดแปลงมาจากชื่อตัวละคร อะพอลโลไกส์ เช่นเดียวกับ คิว (ดัดแปลงมาจาก หุ่นยนต์นักสืบ K), กิลล์ (ดีไซน์สีแดง-น้ำเงินครึ่งซีกแบบ คิไคเดอร์) และสคัลโลมาเนีย (ดัดแปลงมาจาก สคัลแมน)
ประวัติตามท้องเรื่อง
ครั้งหนึ่ง ชาโดว์ไกส์ เคยเป็นมนุษย์ปกติที่ใช้ชีวิตอยู่ภายใต้ระบอบเผด็จการที่รุนแรง เขาได้สูญเสียภรรยาและลูกสาวของเขาเนื่องจากถูกรัฐบาลกดขี่ข่มเหง ซึ่งเหตุการณ์การลอบสังหารจัดได้ว่าค่อนข้างคลุมเครือ จากความแค้นที่สุมอกรวมทั้งจากการโดนดูถูกเหยียดหยาม ชาโดว์ไกส์จึงตัดสินใจออกไปหาคนรับผิดชอบถึงเหตุการณ์ดังกล่าว ด้วยเครื่องแต่งกายที่มีรูปแบบพิเศษของไซเบอร์เนติกเสริมพลัง นอกจากนี้ ชาโดว์ไกส์ ยังเป็นคู่ต่อสู้รายสำคัญของสคัลโลมาเนียในสตรีทไฟท์เตอร์ EX 2 ซึ่งมีรูปแบบการต่อสู้เหมือนกันหลายอย่าง รวมไปจนถึงรูปแบบท่าไม้ตายแบบต่างๆและสามารถสร้างม่านพลังเพื่อป้องกันตนเองได้ รวมทั้งชาโดว์ไกส์ยังมีความเกี่ยวข้องบางอย่างกับชารอนอีกเช่นกัน
แหล่งข้อมูลอื่น
Shadow Geist (Street Fighter)
เดวิด โบอี
เดวิด โบอี (David Bowie; เกิด 8 มกราคม ค.ศ. 1947) หรือชื่อเกิด เดวิด โรเบิร์ต โจนส์ (David Robert Jones) เป็นนักร้อง - นักแต่งเพลง, นักแสดง, นักดนตรี, ผู้เรียบเรียงเพลง, นักแสดง และจิตรกรชาวอังกฤษ โบอีมีชื่อเสียงและประสบความสำเร็จมาร่วมห้าทศวรรษด้วยดนตรีและภาพลักษณ์ใหม่ ๆ จนได้รับการนับถือจากนักวิจารณ์เพลงและศิลปินอื่น ๆ ว่าเป็นผู้เปลี่ยนแปลงดนตรีสู่ยุคใหม่ โดยเฉพาะผลงานดนตรีในช่วงยุคคริสต์ทศวรรษ 1970 ที่เขาได้รับกล่าวขานว่ามีอิทธิพลต่อนักดนตรีหลายคน โบอีมีเนื้อเสียงเด่นแบบแบริโทน หลังจากปี ค.ศ. 2004 โบอีเลิกแสดงทัวร์คอนเสิร์ต และการแสดงครั้งสุดท้ายจัดขึ้นเพื่อการกุศลเมื่อปี ค.ศ. 2006
ในปี ค.ศ. 2013 โบอีกลับมาอีกครั้ง หลังห่างหายจากวงการเพลงไปหนึ่งทศวรรษ โบอียังคงเดินหน้าทำผลงานเพลง จนกระทั่งเขาเสียชีวิตด้วยโรคมะเร็งตับเมื่อปี ค.ศ. 2016
เกิดและเติบโตในบริกซ์ตัน เซาท์ลอนดอน โบวีพัฒนาแนวเพลงจนเกิดความสนใจในช่วงแรก แม้ว่าความพยายามของเขาจะไปในทางป็อปสตาร์ โดยในช่วงทศวรรษ 1960 ถือเป็นช่วงที่ไม่ประสบความสำเร็จของโบวี ผลงานเพลง "Space Oddity" ก็ถือเป็นเพลงแรกของโบวีที่ได้ติดลำดับห้าในใน UK Single Charts หลังการปล่อยเมื่อเดือนกรกฎาคม 1969 สามปีให้หลังจากเพลงนี้ถูกปล่อยไปได้ เขาปรากฏตัวอีกครั้งในปี 1972 ในช่วงยุคแนวเพลงแกลมร็อก เริ่มเฟื่องฟู ด้วยสีผมของโบวีอันฉูดฉาดและการแต่งตัวเป็นกะเทย โบวียังมีอัตตะหรือตัวตนที่สองของเขา โดยเขามีชื่ออีกชื่อนั้นคือ ซิกกี สตาร์ดัสท์ (Ziggy Stardust) บทบาทของเขาถือได้ว่ากลายเป็นแนวหน้า โดยซิงเกิ้ลของเขาอย่าง "Starman" และอัลบั้ม The Rise and Fall of Ziggy Stardust and the Spiders from Mars. ซิกกี สตาร์ดัสท์คืออีกบุคลิกของโบอีในอีกมุมมองหนึ่งซึ่งได้ปรากฏตัวเพียงชั่วครู่สั้น ๆ และยังแสดงเห็นในอีกด้านหนึ่งโดยการคิดค้นนวัตกรรมทางดนตรีและการแสดงสุดอันน่าตื่นเต้น
พระเจ้าโชโก
พระเจ้าโชโกพระราชโอรสองค์โตของพระเจ้าแกรู มีพระอนุชาคือ พระเจ้าโกอี ในรัชสมัยของพระเจ้าโชโก อาณาจักรแพกเจเริ่มมีความแข็งแกร่งมากขึ้น อาณาจักรแพกเจมีความสัมพันธ์ที่ไม่ดีกับอาณาจักรชิลลามาโดยตลอดหลังจากพระเจ้าแกรูสวรรคต อาณาจักรชิลลาก็เริ่มบุกโจมตีอาณาจักรแพกเจอีกครั้งแต่ในรัชสมัยพระเจ้าโชโกนั้นสามารถป้องกันอาณาจักรได้อย่างดีทูตของอาณาจักรชิลลาชื่อ กิลซอนที่เคยมาเจริญสัมพันธไมตรีกับอาณาจักรแพกเจนั้นได้ทรยศต่ออาณาจักรชิลลามาเข้าข้างอาณาจักรแพกเจ ในสมัยที่พระเจ้าโชโกขึ้นครองบัลลังก์
เดวิด โบอี
ถึงแม้ว่าจะออกผลงานอัลบั้มและซิงเกิลมามากมายในช่วงแรก ๆ เดวิด โบอีก็มาสะดุดหูสะดุดตาสู่สาธารณะครั้งแรกในฤดูใบไม้ร่วงในปี 1969 เมื่อซิงเกิล "Space Oddity" ที่ได้รับแรงบันดาลใจจากโครงการอะพอลโล ขึ้นชาร์ทซิงเกิลในสหราชอาณาจักรติดท็อป 5 หลังจากนั้นในช่วงเวลา 3 ปีที่เขาทดลองงานใหม่ ๆ เขาออกผลงานอีกครั้งในปี 1972 ในช่วงของเพลงแกลมร็อก กับอัลบั้มแห่งสีสัน Ziggy Stardust มีซิงเกิลฮิต "Starman" และอัลบั้ม The Rise and Fall of Ziggy Stardust and the Spiders from Mars
พระเจ้าโชโก
ในอดีตอาณาจักรแพกเจได้ถูกโจมตีบ่อยครั้งโดยอาณาจักรชิลลา และในปีค.ศ.167 สมัยพระเจ้าโชโกอาณาจักรชิลลาได้โจมตีอาณาจักรแพกเจสามารถยึดป้อมปราการได้จำนวนมาก แต่พระเจ้าโชโกสามารถขับไล่กองทัพอาณาจักรชิลลาออกไปได้
เดวิด โบอี
ในปี 1975 โบอีประสบความสำเร็จครั้งแรกทางฝั่งสหรัฐ กับซิงเกิลอันดับ 1 "Fame" จากอัลบั้มฮิต Young Americans ที่เขาอธิบายว่าเป็นแนว "พลาสติกโซล" มีดนตรีเปลี่ยนแปลงครั้งใหญ่ที่เมินกลุ่มผู้ชื่นชอบในสหราชอาณาจักร เขาทั้งสับสนในความคาดหวังจากค่ายเพลงและกลุ่มคนฟังในอังกฤษ ในการทำผลงานเพลงในแบบน้อยชิ้น ในชุด Low ที่ผลงานที่ร่วมกับไบรอัน อีโน (ต่อมาร่วมงานกัน 3 ชุด)  ผลงานทดลองของเขาที่เป็นที่ถกเถียงกันที่เรียกกันว่า "Berlin Trilogy" อันประกอบด้วยอัลบั้ม Low, "Heroes" และ Lodger ทั้ง 3 อัลบั้มติดท็อป 5 ในสหราชอาณาจักร
หลังจากไม่ประสบความสำเร็จเท่าที่ควรด้านยอดขายในปลายยุค 1970 โบอีมีซิงเกิลอันดับ 1 ในสหราชอาณาจักรในปี 1980 กับซิงเกิล "Ashes to Ashes" ที่บรรจุอยู่ในอัลบั้ม  Scary Monsters (and Super Creeps) เขาร่วมกับควีน ในซิงเกิลอันดับ 1 "Under Pressure" และออกอัลบั้มในปี 1983 ชุด Let's Dance ที่มีซิงเกิลฮิต "Let's Dance", "China Girl", และ "Modern Love"
พระเจ้าโชโก
พระเจ้าโชโกได้ใช้ยุทธวิธีทางทหารในการขับไล่กองทัพชิลลา และสามารถยึดป้อมปราการของอาณาจักรชิลลาได้หลายแห่ง ในค.ศ.204 พระเจ้าโชโกได้ทำลายได้ทำลายป้อมโยชา ป้อมช็อกฮย็อนและซาโกของอาณาจักรชิลลา และได้จับเชลยศึกชาวชิลลาจำนวนมากกลับมาอาณาจักรแพกเจด้วย
เดวิด โบอี
ในปี 2002 บีบีซีได้ออกแบบสำรวจในหัวข้อ 100 คนอังกฤษที่ยอดเยี่ยมที่สุด โบอีติดอยู่อันดับ 29 ตลอดในอาชีพเขา มีผลงานอัลบั้มขายได้ประมาณ 136 ล้านชุด และติดอยู่ในศิลปินอัลบั้มขายดีที่สุดในประวัติศาสตร์เพลงป็อปอังกฤษ ในปี 2004 นิตยสารโรลลิงสโตน จัดอันดับให้เขาที่อันดับ 39 ในหัวข้อ 100 ศิลปินร็อกที่ยอดเยี่ยมที่สุดตลอดกาล
พระเจ้าโชโก
ในค.ศ.210 พระเจ้าโชโกได้ทำสงครามกับอาณาจักรชิลลาและสามารถยึดดินแดนบริเวณภูเขาโซแบกที่ถูกยึดไปในสมัยพระเจ้าแกรูกลับมาได้สำเร็จ
ในค.ศ.214 พระเจ้าโชโกได้ใช้ทหารจำนวน 1000 คน ไปยึดป้อมซอกมันของเผ่าโมเฮ แต่เผ่าโมเฮได้โจมตีตอบโต้และบุกทางเหนือของอาณาจักรแพกเจ ใน เดือนกรกฎาคม ค.ศ. 214 อาณาจักรชิลลาได้บุกอาณาจักรแพกเจและยึดป้อมซาฮย็อนของอาณาจักรแพกเจได้
214
จอภาพพลาสมา
จอภาพพลาสมา (plasma display (panel): PDP) คือ จอภาพที่ประกอบขึ้นจากแผ่นแก้วสองชุดวางชิดกัน ช่องว่างนี้จะถูกแบ่งออกเป็นเซลล์แสงกว้าง 100-200 ไมครอน มีชั้นผนัง (rib) กั้นไว้ โดยใช้ขั้วไฟฟ้าในแนวกระจกคอยควบคุมตำแหน่งของเซลล์เหล่านั้น แต่ละเซลล์จะบรรจุก๊าซที่ผสมระหว่างก๊าซซีนอนและก๊าซเฉื่อยอื่นๆ กลไกการทำงานของจอภาพพลาสมา จะมีการเรืองแสงขึ้นเองเหมือนการทำงานของหลอดไฟฟลูออเรสเซนต์ กล่าวคือ ก๊าซในเซลล์เหล่านี้เมื่อถูกกระตุ้นด้วยแรงดันไฟฟ้าจะเกิดการไอออนไนซ์ขึ้นทำให้ก๊าซแตกประจุและปล่อยแสงอุลตราไวโอเล็ตออกมา สารเรื่องแสงจะดูดซับอุลตราไวโอเล็ตและสร้างสีที่มองเห็นได้ด้วยตา ทำให้เรามองเห็นเป็นภาพได้
หัวใจของเทคโนโลยีจอภาพพลาสมาจึงอยู่ที่พลาสมาทุกหน่วยที่มาประกอบ เซลล์แสงภายในแผ่นแก้วของจอภาพพลาสมา จะแยกอิสระแต่ทำงานร่วมกัน โดยมี Pure Vision Cell Size ที่อยู่ 0.286 X 0.808 มม.
ในจอภาพพลาสมาแบบสี ภาพจะถูกสร้างขึ้นจากจุดหลายๆ จุด แต่ละจุดเรียกว่า พิกเซล แต่ละพิกเซลจะประกอบขึ้นจากเซลล์สี 3 เซลล์คือ แดง เขียว น้ำเงิน ดังนั้นความแตกต่างพื้นฐานประการหนึ่งระหว่างจอภาพพลาสมากับ CRT เช่นโทรทัศน์ธรรมดาทั่วไป จึงอยู่ตรงที่ จอภาพพลาสมา (รวมทั้งจอภาพผลึกเหลว) จะดูค่าความละเอียดที่จำนวนพิกเซล ขณะที่ CRT จะดูที่ความเร็วในการสแกนภาพ
ยังมีความแตกต่างอีกหลายประการที่ทำให้จอภาพพลาสมาโดดเด่นกว่าจอภาพ CRT เช่น ขนาดที่สามารถผลิตได้ใหญ่กว่า ความละเอียดของคุณภาพสูงกว่า คุณภาพในแง่ต่างๆ ของภาพดีกว่า รวมไปถึงนำหนักที่เบากว่า และปลอดจากการรบกวนของสนามแม่เหล็ก เป็นต้น
ปัจจุบัน จอภาพพลาสมาสามารถผลิตได้ขนาดใหญ่ที่สุดในโลก 103 นิ้ว ส่งสัญญาณภาพด้วยระบบ Full High Definition แสดงภาพได้ 1080p ผลิตโดยบริษัท มัตสุซิตะ อิเล็คทริค อินดัสเตรียล จำกัด (Panasonic) ในประเทศญี่ปุ่น และยังเป็นโรงงานที่ผลิตจอภาพพลาสมา ที่ใหญ่ที่สุดในโลกอีกด้วย
ขบวนการทิเบตเอกราชนานาชาติ
ขบวนการทิเบตเอกราชนานาชาติ (International Tibet Independence Movement) เป็นขบวนการที่ก่อตัวขึ้นเพื่อรวมดินแดนทิเบตสามจังหวัดคือ อัมโด คาม และอูจั้งเป็นราชอาณาจักรเอกราช การสนับสนุนขบวนการนี้ในเขตปกครองตนเองทิเบตถือเป็นสิ่งผิดกฎหมายในประเทศจีน ขบวนการนี้ได้รับการสนับสนุนจากชาวทิเบตที่ลี้ภัยไปอยู่ทั่วโลก ชาวทิเบตที่ไม่ใช่ชาวพุทธได้ร่วมสนับสนุนขบวนการนี้ด้วย
ภูมิหลังทางประวัติศาสตร์
ใน พ.ศ. 2447 กองทัพอังกฤษนำโดย พ.อ. ฟรานซิส ยังฮัสแบนด์ ได้เข้ายึดกรุงลาซาของทิเบตซึ่งมีสาเหตุมาจากความกลัวว่ารัสเซียจะแผ่อิทธิพลเข้าไปในทิเบตก่อน ในเส้นทางสู่ลาซา กองทัพของยังฮัสแบนด์ได้ฆ่าชาวทิเบตไปกว่า 1,300 คน เอกสารบางแหล่งระบุว่ามีถึง 5,000 คน